A z historického úspechu sa vytešujú dodnes. Strehovský futbalový ošiaľ vyvrcholil uplynulú sobotu. Počas nej futbalisti plesali ostošesť. Zverenci Antona Čárneho ukázali, že to vedia nielen na ihrisku, ale aj na tanečnom parkete. Nuž, posúďte sami....
Čárny pôjde z plesu rovno pod nôž
Tréner Antón Čárny je veru smoliar. Akoby naschvál ho tesne pred plesom zradilo koleno. Strehovčania sú známi tým, že na tréningu pod nimi horí tráva. Že by mu to jeden zo zverencov trochu osolil? "Nie. Pošmykol som sa na schodoch. Vyvrtol som si koleno. Asi budem musieť ísť pod nôž," vysvetľoval lodivod lídra 4. ligy.
Zaľúbenci
Futbalisti a krásne ženy - to ide dokopy. Tí strehovskí nie sú výnimkou. Ani na plese tomu nebolo inak. Pre každého bola najkrajšia tá jeho a ani my sme sa neodvážili vybrať spomedzi nich tú naj. Nuž, v tomto prípade to nechávame na vás. Ktorá by podľa vás stála za hriech?
Ombudsman je tu!
Kde by už Jozef Uhliar, alias ombudsman a komentátor domácich zápasov Strehovej, mohol chýbať? O tomto futbalovom šoumenovi je to známe. Na plese sme ho však dlho postrádali. Potom sa z ničoho nič predsa len objavil. A hneď sa pustil do roboty. Ľudia pri pohľade na jeho kúsky išli do kolien. Sparingpartnerov mu robili strehovský šofér Ján Hudec a kameraman Tibor Nagy.
Najlepší strelec 4. ligy je pod papučou
Najlepší strelec Dolnej Strehovej Ďusi Szabó je vraj pod papučou. Jeho priateľka aj sám Július však takéto tvrdenie odmietajú, no pri pohľade na nich človek na chvíľu aj zapochybuje.
Petra Ivičiča musia "zastreliť"
Inak to vraj nepôjde. Peťa Ivičiča z ihriska len tak ľahko nedostanete. Pokúšali sa o to viacerí, ale vyhoreli. Jeho priateľka Drahuša sa o to už ani nepokúša, ale určite by mala rada Petra pri sebe čo najčastejšie.
Ešte zopár fotiek: